# Simone Saback

* No s'ha de confondre amb Simone.
Simone Saback (Jacobina, 25 de febrer de 1956) és una compositora, intèrpret, escriptora i periodista brasilera.

## Biografia

Nasqué a la ciutat de Jacobina, estat de Bahia, Brasil, el 25 de febrer de 1956.
Va viure fins a l'any 1963 anys a Salvador, Bahia, fins que es traslladà amb la seua família a la nova capital de Brasil, Brasília. Hi visqué durant 39 anys. Era la major de set germans i rebé del seu pare la primera guitarra quan tenia 12 anys. Gràcies a la seua innata vena poètica i musical, Simone aprengué sola a tocar la guitarra i a compondre les primeres cançons.
A la capital brasilera treballà com a periodista en el Jornal de Brasília i Ultima Hora. Cursà uns anys la carrera universitària de Dret a la Universitat Nacional de Brasília (UNB), però el seu interès i amor per la música vencé les ciències jurídiques.
El 1983, Simone Saback funda juntament amb la periodista Maria Helena de Carvalho la productora cultural "Free-Lancer Comunicaçoes". Durant quasi dues dècades les empresàries fomentaren el mercat "candango" de teatre i música ('candango' era com s'anomenava els qui treballaren en la construcció de Brasília, i per extensió els qui hi nasqueren). També feren sobresortir nous artistes i treballaren amb grans noms de la cultura consagrats. L'any 2002 Simone Saback va traslladar-se de Brasília a Rio de Janeiro, on viu actualment.
Les seues cançons foren interpretades i gravades per un duo brasiler: Frejat i Zélia Duncan, i també per Ana Carolina i Fábio Jr., a més de noms que començaven a perfilar-se en l'escenari musical brasiler, com Dillo Daraujo, Andrea Franca i Ricky Barrin.
Simone també produí espectacles reeixits, com As Robertas - Loucas pelo rei, un homenatge als quaranta anys de la Jovem Guarda i Roberto Carlos, així com les cançons i el guió original d'un altre musical dedicat al públic infantil-juvenil, O Passarinho i a Borboleta ('L'ocellet i la papallona'), adaptat a l'Orquestra Brasilera de Zapateado pel seu germà Marcelo Saback (també artista).
Aquesta associació familiar amb son germà Marcelo no en fou la primera; Simone ja havia publicat juntament amb sa germana Deny Saback el poemari Mesmo sangue ('Mateixa sang') al 1978, any en què també presentà el seu primer xou a Brasília a la Sala Funarte.

## Temes enregistrats

| Títol | Compositor | Intèrpret | Àlbum | Any |
| Se Quiser Vai | Simone Saback | Fábio Jr. | Acústico | 2002 |
| Mãos Atadas | Simone Saback | Zélia Duncan & Frejat | Pré Pós Tudo Bossa Band | 2005 |
| Mãos Atadas | Simone Saback | Zélia Duncan | Pré Pós Tudo Bossa Band – O Show | 2006 |
| Mãos Atadas | Simone Saback | Zélia Duncan & Simone | Amigo É Casa | 2007 |
| Mãos Atadas | Simone Saback | Simone Saback & Cássia Eller | (senzill) | 2016 |
| Vai | Simone Saback | Ana Carolina | Quarto | 2006 |
| Vai | Simone Saback | Ana Carolina | Dois Quartos | 2007 |
| Vai | Simone Saback | Ana Carolina | Multishow Ao Vivo Ana Carolina Dois Quartos | 2008 |
| Vai | Simone Saback | Leonardo | Alucinação | 2010 |
| Me Esqueci Aí | Simone Saback | Andrea França | Sal Com Açúcar | 2007 |
| Vida, Onde É Que Foi Parar? | Simone Saback | Ricky Vallen | Ricky Vallen ao Vivo | 2009 |
| Mensagem do Tempo | Simone Saback | Dillo Daraujo | Música Roqueira Popular Brasileira | 2010 |
| Duas Caras (Espelho Seu) | Dillo Daraujo & Simone Saback | Dillo Daraujo | Música Roqueira Popular Brasileira | 2010 |
| Deixa de Bobagem | Ronaldo Barcellos & Simone Saback | Ronaldo Barcellos | Motel das Estrelas | 2012 |
| Flor do Sol | Cássia Eller & Simone Saback | Cássia Eller | (senzill) | 2012 |
| Flor do Sol | Cássia Eller & Simone Saback | Cássia Eller & Simone Saback | O Espírito do Som, Vol. I | 2015 |
| Me Ajuda Aí | Simone Saback | Leila Pinheiro | (senzill) | 2014 |
| O Que Você Quiser | Ronaldo Barcellos & Simone Saback | Ronaldo Barcellos | (senzill) | 2014 |

## Referències

* ↑ «Simone Saback > BIO» (en portuguès). Simone Saback Site Oficial.
* ↑ «Parceira de Cássia Eller, Simone Saback, prepara novo trabalho» (en portugués). União Brasileira de Compositores, 19-05-2017.
* ↑ «Canção Flor do sol, feita por Cássia e Simone, é lançada nesta segunda» (en portuguès). Correio Braziliense, 10-12-2012.